ბენჯამინ ჰარისონი

ბენჯამინ ჰარისონი ( დ. 20 მარაშინათუთა, 1833 — ღ.13 მელახი, 1901) — ააშ-იშ სახენწჷფო მოღალე.

ბენჯამინ ჰარისონქ დებადჷ ოჰაიოშ წყარმალუშ გოხოლუაშ ფერმას, ცინცინატიშ ობჟათეთ. თინა რდჷ უილიამ ჰენრი ჰარისონიშ მოთა. გათჷ ოჰაიოს რინელი მაიამიშ უნივერსიტეტი დო ცინცინატის სამართალს ოგურუანდჷ. გვიანო ინდიანაპოლისიშა გჷნორთჷ, სოდეთ სამართალიშ პრაქტიკა მიკილჷ დო რესპუბლიკური პარტიაშ კამპანიას ოკათუდჷ. 1853 წანას კაროლინ ლავინია სკოტიწკჷმა იგურგინჷ. ჰარისონი ოკათუდჷ 1861-1865 ონოღერი ლჷმას.  1865 ბრიგადაშ გენერალიშ ჯოხო მეჩეს. ლჷმაშ უკული, 70–ა გილმაფაფინეეფიშ კუჩხით მალი ჯარიშ პოლკოვნიკი ინდიანაპოლისიშ ობიჯალეთ გინირთჷ, თიშ რეპუტაციას ყანთი იურისტიშ ჯოხო ხოლო უმოსო აჭყანიერენდჷ. 1880 წანას ააშ–იშ სენატის მოინალენდჷ, სოდეთ ინდიარეფს, ახალმახორუეფს დო ომენოღალე ლჷმაშ ვეტერანეფიშ ნებაშო ისოფუდჷ. 1881-1887 ააშ-შ სენატორი რდჷ რესპუბლიკური პარტიაშე. გჷშეშჷ ლოზუნგით „ამერიკა ამერიკელეფიშო“. უკული ლექციეფს კითხულენდჷ სტენფორდიშ უნივერსიტეტის დო ოკათუდჷ ქიანიშ პოლიტიკურ რინას, ობჟინუანდჷ ნახანდეფს.

 ლიტერატურა 

კატეგორია:ააშ-შ პრეზიდენტეფი
კატეგორია:ააშ-იშ სენატორეფი
კატეგორია:დუნაბადი 1833
კატეგორია:ნაღურა 1901